OpenLLM-France/wikimedia huggingface dataset:
# SO-DIMM

SO-DIMM (acrònim de small outline dual in-line memory module) és un tipus de mòdul de memòria d'ordinador construït emprant circuits integrats (DDR, DDR2, DDR3, DDR4...). Els mòduls SO-DIMM són una alternativa més petita (quasi la meitat de la mida) als mòduls DIMM que són més antics. Els mòduls SO-DIMM s'acostumen a emprar en sistemes amb mida reduïda com per exemple ordinadors portàtils.

## Tipus

La majoria de tipus de mòduls SO-DIMM poder ser reconeguts per unes entrades identificatives que eviten la connexió errònia :
| Nombre de terminals | Quantitats d'entrades | Dimensions del mòdul | Tipus de memòria |
| 100 | 2 | | |
| 144 | 1 centrat | | |
| 200 | 1 lateral | 67.6 x 31,75 mm | DDR o DDR2 |
| 204 | 1 més centrat | 67.6 x 31,75 mm | SRAM DDR3 |
| 260 | 1 centrat | 69.6 x 30 mm | SRAM DDR4 |
| 260 | 1 centrat | 69.6 x 30 mm | SRAM UniDIMM |

## Referències

* ↑ «DRAM - What is the difference between a DIMM and SODIMM? | Integral Memory» (en anglès). https://www.integralmemory.com.+[Consulta: 17 novembre 2017].
* ↑ «SO-DIMM (Small Outline Dual In-Line Memory Module) Definition» (en anglès). https://techterms.com.+[Consulta: 17 novembre 2017].
* ↑ «SODIMM Vs. SDRAM | Techwalla.com» (en anglès). Techwalla, 17-11-2017.
# Egipi

Egipi (en grec antic Αἰγυπιός) va ser segons la mitologia grega un fill d'Anteu i Bulis.
La seva llegenda la transmet Antoní Liberal, i diu que Egipi tenia com a amant una vídua anomenada Timandra. Neofró, el germà (o potser el fill) de Timandra no veia bé aquesta relació, i va seduir Bulis. Després va fer de manera que Bulis s'allités amb el seu fill, creient tots dos que estaven amb els seus amants. Egipi s'adormí, i quan la seva mare Bulis va veure el crim que acabava de cometre, va voler arrencar-li els ulls. El fill es va despertar i va demanar ajuda als déus. Zeus se'n va compadir i va transformar tota la família en ocells. A Egipi el transformà en voltor negre, a Neofró en aufrany, a Bulis en un cabussó, un ocell que segons es creia només s'alimentava d'ulls de peix, de serps o d'altres ocells, i Timandra va ser convertida en mallerenga. Es deia que des d'aquell moment mai s'han tornat a veure junts aquests ocells.

## Referències

* ↑ Antoní Liberal. Recull de metamorfosis, V
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 153. ISBN 9788496061972.
# NetBSD

NetBSD és un sistema operatiu tipus Unix, de programari lliure disponible per a una multitud de plataformes. El seu disseny i les seves característiques avançades possibiliten moltes aplicacions.
És el resultat de l'esforç de Chris Demetriou, Theo de Raadt, Adam Glass, Charles M. Hannum i un gran nombre de voluntaris que tenien com a objectiu produir un sistema operatiu tipus Unix de distribució lliure. La primera versió fou la 0.8 el maig de 1993. L'OpenBSD es bifurcà a partir del NetBSD a la fi de 1995. La darrera versió estable és la 7.1.2, llençada el 19 de març de 2018.
El NetBSD i el FreeBSD es deriven de l'original UCB 4.3BSD a través del Networking/2 i el 386BSD. Es basa en una gran varietat de programari de lliure distribució que inclou entre d'altres, el 4.4BSD Lite de la Universitat de Califòrnia-Berkeley, el Networking/2 (Berkeley Networking Release 2), el sistema X-Windows del MIT i programari divers de GNU. NetBSD se centra a oferir un sistema operatiu estable, multiplataforma i orientat a la investigació. Està dissenyat en tenir com a prioritats obtenir un codi de qualitat, ben organitzat que compleix els estàndards POSIX, X/Open i altres més rellevants. El sistema, a data del 2020, es pot trobar per a 56 plataformes diferents.

## Referències

* ↑ «The History of the NetBSD Project» (en anglès). [Consulta: 8 setembre 2018].
* ↑ «DistroWatch.com: NetBSD» (en anglès). distrowatch.com. [Consulta: 11 març 2015].
* ↑ The NetBSD Foundation. «Platforms Supported by NetBSD» (en anglès). The NetBSD Project, 2020. [Consulta: 25 gener 2020].

## Enllaços externs

* NetBSD - Lloc web oficial ]
* Estat de versions (anglès)
* http://www.netbsd.org/gallery/in-Action/ Arxivat 2005-10-24 a Wayback Machine.
* Debian GNU/NetBSD Arxivat 2020-10-21 a Wayback Machine.
* Introducció de NetBSD 5.0 (anglès)
# Miricàcies

Les miricàcies (Myricaceae) són una petita família de plantes amb flors dicotiledònies (magnoliòpsids).
Presenten la capacitat de fer la fixació de nitrogen de manera simbiòtica amb l'actinomicet Frankia.
Adopten la forma d'arbusts o petits arbres. Dels tres gèneres existents alguns botànics en separen moltes espècies del gènere Myrica dins un quart gènere Morella.
Myrica té unes 35 espècies, una sola espècie de Canacomyrica i també només una de Comptonia.
# Belmont (Nova York)

Belmont és una vila i seu del Comtat d'Allegany (Nova York) als Estats Units d'Amèrica.

## Demografia

Segons el cens dels Estats Units del 2000 Belmont tenia 952 habitants, 392 habitatges, i 241 famílies. La densitat de població era de 367,6 habitants/km².
Dels 392 habitatges en un 30,1% hi vivien nens de menys de 18 anys, en un 44,9% hi vivien parelles casades, en un 11,7% dones solteres, i en un 38,5% no eren unitats familiars. En el 33,7% dels habitatges hi vivien persones soles el 18,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,98.
Per edats la població es repartia de la següent manera: un 25,3% tenia menys de 18 anys, un 7,7% entre 18 i 24, un 28,5% entre 25 i 44, un 22% de 45 a 60 i un 16,6% 65 anys o més.
L'edat mediana era de 38 anys. Per cada 100 dones de 18 o més anys hi havia 98,1 homes.
La renda mediana per habitatge era de 29.545 $ i la renda mediana per família de 35.625 $. Els homes tenien una renda mediana de 28.365 $ mentre que les dones 20.781 $. La renda per capita de la població era de 14.149 $. Entorn del 9,9% de les famílies i el 12,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Belmont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Belmont». American Fact Finder. Oficina del Cens dels Estats Units, 12-01-2010.
# L'origen del mal

L'origen del mal (francès: L'Origine du mal) és una pel·lícula dramàtica de thriller francesa i canadenca, dirigida per Sébastien Marnier i estrenada el 2022. La pel·lícula és protagonitzada per Laure Calamy com a Stéphane, una treballadora de conserves de peix que descobreix que és la filla biològica del ric empresari Serge Jacques Weber), i que està sent presentada a la seva família establerta malgrat que no volen acceptar-la. S'ha doblat i subtitulada al català.
El repartiment també inclou Dominique Blanc, Suzanne Clément, Doria Tillier, Naidra Ayadi, Clotilde Mollet, Céleste Brunnquell i Véronique Ruggia.
La pel·lícula es va estrenar l'1 de setembre de 2022 al 79è Festival Internacional de Cinema de Venècia, i també es va exhibir al Festival Internacional de Cinema de Toronto de 2022, abans del seu llançament comercial a l'octubre.

## Referències

* 1 2 David Katz, "Review: The Origin of Evil". Cineuropa, 1 September 2022.
* ↑ Allan Hunter, "‘The Origin Of Evil’: Venice Review". Screen Daily, 1 September 2022.
* ↑ Stephanie Bunbury, "Venice Review: Laure Calamy In Sebastien Marnier’s ‘The Origin Of Evil’". Deadline Hollywood, 1 September 2022.
* ↑ L'origen del mal a la Base de dades de cinema en català
* ↑ «L'origen del mal». Goita què fan, ara!. [Consulta: 2 novembre 2023].
* ↑ Samantha Bergeson, "TIFF Unveils Contemporary World Cinema Lineup: ‘Aftersun,’ ‘EO’ Among Toronto Premieres". IndieWire, 17 August 2022.

## Enllaços externs

* Tràiler en català
# Romanshorn

Romanshorn és una ciutat suïssa del cantó de Turgòvia. Està situada a la riba del llac Constança enfront de la ciutat alemanya de Friedrichshafen.
# Conciliabulum

El Conciliabulum (sinònims en llatí de conciliable, conciliables) és una paraula llatina que significa literalment lloc de reunió.
En la història de l'Església Catòlica, s'aplica amb freqüència com un diminutiu de les reunions dels bisbes o cardenals que no comptaven amb el reconeixement de Concilis de l'Església, ja siguessin reunions regional o sínodes. Un exemple és el Conciliabulum de Pisa de 1511 on es van reunir a Pisa sota l'auspici del rei Lluís XII de França una representació de cardenals, en oposició al Papa Juli II i sota prohibició expressa d'aquest.

## Referències

* Oxford English Dictionary
# Augan

Augan (en bretó Algam) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 1.375 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.393 | 1.310 | 1.296 | 1.302 | 1.389 | 1.272 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat |
| 1989-2001 | Henri Pelard |
| 2001-2008 | Guy Drougard |
| 2008- | Michel Ruaud |
# El Toll (Hortoneda)

El Toll és una surgència d'aigua del poble d'Hortoneda, a l'antic terme d'Hortoneda de la Conca, pertanyent a l'actual municipi de Conca de Dalt, al Pallars Jussà.
Està situada a 813 m d'altitud, al nord d'Hortoneda, a la llera de la llau de Catxí. És just a ponent de les Barrancs i a llevant de la Roca de Seguers.

## Enllaços externs

* Institut Cartogràfic de Catalunya
# Nadiójnaia

Nadiójnaia - Надёжная (rus) - és una stanitsa a 23 km al sud-oest d'Otràdnaia i a 213 km al sud-est de Krasnodar (krai de Krasnodar, Caucas Nord, Rússia). La localitat fou fundada el 15 d'abril de 1860, dins del territori de l'otdel de Batalpaixinksaia per cosacs de la línia del Caucas.
# Accad

Accad (cuneiforme, 𒌵𒆠 URI) va ser una ciutat fundada cap al 2340 aC per Sargon.
Era la capital de l'Imperi accadi, que va tenir l'hegemonia de Mesopotàmia durant un període de 150 anys, al final del tercer mil·lenni aC. Mai no s'ha trobat el seu emplaçament, que se suposa era a l'est del Tigris, prop de Samarra, de Kix o potser de Bagdad. Abans del desxiframent de l'escriptura cuneïforme al segle xix només es coneixia Accad per una referència al llibre del Gènesi, on se l'anomena אַכַּד (ʾĂkăḏ), en una llista de ciutats del reialme de Nimrod.
La inscripció que porta l'Estàtua de Bassetki fa referència a l'edificació d'un temple dedicat a Naram-Sin pels habitants de la ciutat d'Accad, després que el rei aixafés una rebel·lió de la població contra el seu govern.
Cap al 2159 aC, va ser ocupada i destruïda pels gutis i després el territori de la ciutat va seguir la història general de Mesopotàmia i la ciutat ja no va tornar a recuperar-se.

## Reis

* Sargon 2340-2284 aC
* Rimuix (fill) 2284-2275 aC
* Manixtuixu (germà) 2275-2260 aC
* Naram-Sin 2260-2223 aC
* Xar-Kali-Xarri 2223-2198 aC
* Irgigi 2198-2195 aC
* Nanum 2198-2195 aC
* Imi 2198-2195 aC
* Elulumeix (probablement Elulu, rei dels gutis 2186-2180 aC) cap al 2185 aC
* Dudu 2195-2174 aC
* Xu-Durul 2174-2159 aC
Els gutis van prendre el poder a Accad l'any 2159 aC

## Referències

* ↑ Bagnall, Roger S. (et al.) (eds.). The encyclopedia of ancient history. 1 Ab - An. Malden, MA: Wiley-Blackwell, 2013, p. 266. ISBN 9781405179355.
* ↑ Gènesi 10:10
* 1 2 Van De Mieroop, Marc. A history of the ancient Near East, ca 3000-323 BC. Malden, MA: Blackwell Publishing, 2004, p. 68-69. ISBN 9780631225515.

## Bibliografia

* Cassin, Elena (et al.) (eds.) Los imperios del antiguo oriente: del paleolítico a la mitad del segundo milenio. Madrid: Siglo XXI, 1979, p. 43-44, 48, 68-70, 103-107, 179-180. ISBN 8432301183
# Bethel (Maine)

Bethel és un poble del comtat d'Oxford a l'estat de Maine dels Estats Units d'Amèrica.

## Demografia

Segons el cens dels Estats Units del 2000 Bethel tenia 2.411 habitants, 1.034 habitatges, i 677 famílies. La densitat de població era de 14,4 habitants per km².
Dels 1.034 habitatges en un 27,3% hi vivien nens de menys de 18 anys, en un 52,5% hi vivien parelles casades, en un 9,4% dones solteres, i en un 34,5% no eren unitats familiars. En el 26,9% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,77.
Per edats la població es repartia de la següent manera: un 22,4% tenia menys de 18 anys, un 6,8% entre 18 i 24, un 27,4% entre 25 i 44, un 27,6% de 45 a 60 i un 15,8% 65 anys o més.
L'edat mediana era de 41 anys. Per cada 100 dones de 18 o més anys hi havia 94,6 homes.
La renda mediana per habitatge era de 33.803 $ i la renda mediana per família de 38.669 $. Els homes tenien una renda mediana de 31.569 $ mentre que les dones 18.859 $. La renda per capita de la població era de 17.458 $. Entorn del 8% de les famílies i el 10,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bethel». American Fact Finder. Oficina del Cens dels Estats Units, 12-01-2010. Arxivat de l'original el 14 de febrer 2020. [Consulta: 7 agost 2010].
* ↑ «Geographic Comparison Table- Bethel». American Fact Finder. Oficina del Cens dels Estats Units, 12-01-2010.
# La llar apagada

La llar apagada és una obra teatral de tres actes, original d'Ignasi Iglesias, estrenada al Teatre Novetats de Barcelona, la nit del 17 de desembre de 1926. L'acció passa en una barriada aristocràtica de Barcelona.

## Repartiment de l'estrena

* Elena: Empar Ferrándiz
* Senyora Rosalia: Maria Morera
* Clementina: Josepa Fornés
* Angelona: Matilde Xatart
* Norbert: Enric Borràs
* Senyor Gaspar: Joaquim Delgado
* Laureà: Robert Samsó
* Dionís: Just Gómez.
* Director artístic: Joaquim Montero

## Referències

* ↑ «La senyora Marieta / La llar apagada». Museu Arxiu de Santa Maria de Mataró. [Consulta: 24 abril 2022].
* ↑ «Ignasi Iglésias». Associació d'escriptors en llengua catalana. [Consulta: 24 abril 2022].
# Casa Mestres

La casa Mestres és un habitatge al municipi de Vallirana (Baix Llobregat) inclòs a l'Inventari del Patrimoni Arquitectònic de Catalunya. L'edifici fou construït a finals del segle xx. Era habitatge d'estiueig, però va ser abandonat a partir del segon quart de segle. Ha estat restaurada i passà a ser el Casal dels Joves del poble. Edificació en cantonada i de planta quadrada. Consta de planta baixa i pis, amb un petit cos simulant una torre (amb obertura i coberta a dues vessants) damunt de la coberta i un jardí a l'oest. Les tres façanes de l'edifici tenen obertures amb arc conopial a la planta baixa i allindades amb trencaaigües conopials al pis. La façana oest té esgrafiats entre els buits del pis. Presenta barbacana de fusta, coberta a dos vessants amb teula ceràmica, tanca del jardí d'obra, forja i dues hídries.

## Notes

* 1 2 «Casa Mestres». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
# Conciliació Liberal

La Conciliació Liberal va ser una candidatura electoral mallorquina formada per persones procedents del progressisme i l'unionisme insular. La formació es va constituir el 1868, el seu programa era monàrquic constitucionalista i plantejava un programa liberal en matèria religiosa. A les eleccions generals espanyoles de 1869 comptà amb el suport oficial i obtengué dos diputats per Balears, Carlos Navarro i Joan Palou i Coll. La presència a la candidatura del valencià Navarro va ser molt criticada i dugué a la separació d'un grup que constituí La Tertúlia del Progrés. Degut a la seva escassa influència molts de membres de la Conciliació Liberal passaren a altres formacions: Joan Palou u Coll passà als progressistes radicals, Miquel Socies Caimari als conservadors.
L'òrgan de premsa de la formació va ser el diari La Conciliación Liberal, aparegut l'agost de l1869. Desaparegué el setembre de 1870. Se subtitulava periòdic monàrquic popular.

## Referències

* ↑ «Conciliació Liberal». A: Dolç i Dolç, Miquel (coord.). Gran Enciclopèdia de Mallorca. Volum 4. Palma: Promomallorca, p. 22. ISBN 84-8661702-2.
# Dragó de Monito

El dragó de Monito (Sphaerodactylus micropithecus) és una espècie de dragó de la família Sphaerodactylidae.
És endèmica de l'Illot Monito, situat a l'oest de Puerto Rico. Es troba amenaçat per la pèrdua del seu hàbitat natural, actualment consta d'uns 7.600 exemplars segons el govern de Puerto Rico.

## Referències

* ↑ «Sphaerodactylus micropithecus». [Consulta: 30 abril 2022].
* ↑ «El geco de Monito: una historia de supervivencia y recuperación de una especie» (en castellà), 28-03-2018. [Consulta: 30 abril 2022].
# Alain de Changy

Alain Carpentier de Changy va ser un pilot de curses automobilístiques belga que va arribar a disputar curses de Fórmula 1. Va néixer el 5 de febrer del 1922 a Brussel·les, Bèlgica i va morir el 5 d'agost del 1994 Etterbeek, Brussel·les, Bèlgica.
Va debutar a la primera cursa de la temporada 1959 (la desena temporada de la història) del campionat del món de la Fórmula 1, disputant el 10 de maig del 1959 el GP de Mònaco al Circuit de Montecarlo. Alain de Changy va participar en una única cursa puntuable pel campionat de la F1, no aconseguint classificar-se per la prova i no assolí cap punt per la classificació del campionat del món.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | Posició | Punts |
| 1959 | Ecurie Nationale Belge | Cooper | Climax | MON NVQ | 500 | HOL | FRA | GBR | ALE | POR | ITA | USA ! - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Achtung Baby

Achtung Baby és el setè àlbum de la banda irlandesa de rock U2. Produït per Daniel Lanois i Brian Eno, va sortir al mercat el 19 de novembre de 1991 sota el segell d'Island Records. "Picats" per la crítica del seu anterior àlbum, Rattle and Hum (1988), U2 va canviar la seva direcció musical i va incorporar influències del rock alternatiu, la música industrial música i la música dance electrònica en el seu so. Temàticament, l'àlbum és més fosc, més introspectiu, i de vegades més lleuger que el treball anterior de la banda. L'àlbum i la posterior gira "multimèdia-intensiva" del Zoo TV Tour són fonamentals per a la reinvenció del grup durant la dècada de 1990, i de com U2 substitueix la seva imatge pública seriosas amb una de més alegre i autocrítica. Va estar nominat al Grammy a l'àlbum de l'any el 1993.
# Pradievi

Pradievi (italià Pradleves, piemontès Pradléves) és un municipi italià, situat a la regió del Piemont. L'any 2007 tenia 275 habitants. Està situat a la Val Grana, dins de les Valls Occitanes. Limita amb els municipis de Chastèlmanh, Demonte, Draonier i Montrós

## Toponímia

Sens dubte, el nom ve de la contracció popular de Prat de l'Èva o Prat d'Èves (on Èva o Èves és un nom).

## Administració

Llista d'alcaldes :
| Període | Identitat | Partit |
| 2004- | Patrizia Simondi Fiore | Llista cívica |
# La Costa Gran

La Costa Gran és una muntanya de 471 metres que es troba al municipi de Sallent, a la comarca catalana del Bages.
# Sadabad

Sadabad és una ciutat i nagar panchayat al districte de Mahamaya Nagar a Uttar Pradesh a la riba del Jhirna. Constava al cens del 2001 amb una població de 31.737 habitants; el 1881 tenia 3.295 habitants. Inclou algun temple hindú i una notable mesquita musulmana.

## Història

Fou fundada pel visir Sadullah Khan, ministre de l'emperador Shah Jahan a la primera meitat del segle xvii. Annexionada pels britànics el 1803 va esdevenir capital del districte de Sadabad fins que el 1832 fou abolit i es va formar el districte de Muttra o Mathura. El fort d'Himmat Bahadur és una edificació considerable amb una rasa fonda i poderoses muralles. El 1857 fou atacada pels rebels jats però foren rebutjats, després de causar 7 baixes; el rajput que la va defensar va rebre un poble al districte d'Aligarh com a recompensa; dos jats rebels foren penjats.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Petersburg (Illinois)

Petersburg és una població dels Estats Units a l'estat d'Illinois. Segons el cens del 2000 tenia 2.299 habitants.

## Demografia

Segons el cens del 2000, Petersburg tenia 2.299 habitants, 997 habitatges, i 612 famílies. La densitat de població era de 657,5 habitants/km².
Dels 997 habitatges en un 31,6% hi vivien nens de menys de 18 anys, en un 44,8% hi vivien parelles casades, en un 13,7% dones solteres, i en un 38,6% no eren unitats familiars. En el 35,7% dels habitatges hi vivien persones soles el 18% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,89.
Per edats la població es repartia de la següent manera: un 24,5% tenia menys de 18 anys, un 8,2% entre 18 i 24, un 27,4% entre 25 i 44, un 20,7% de 45 a 60 i un 19,2% 65 anys o més.
L'edat mediana era de 38 anys. Per cada 100 dones de 18 o més anys hi havia 79 homes.
La renda mediana per habitatge era de 34.688 $ i la renda mediana per família de 42.500 $. Els homes tenien una renda mediana de 32.292 $ mentre que les dones 22.396 $. La renda per capita de la població era de 18.718 $. Aproximadament el 13,8% de les famílies i el 16% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Petersburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Petersburg». American Fact Finder. Oficina del Cens dels Estats Units, 12-01-2010.
# El campió del món

El campió del món (rus: Чемпион мира; transcrit com a Txempion mira) és una pel·lícula dramàtica russa del 2021 escrita i dirigida per Aleksei Sídorov. La pel·lícula explica la història de la rivalitat entre el venerable artista esportiu de la Unió Soviètica, el jugador d'escacs Anatoli Kàrpov, que competeix contra Víktor Kortxnoi pel títol del Campionat del món d'escacs. Es va estrenar als cinemes el 30 de desembre de 2021 a càrrec de Central Partnership. S'ha doblat i subtitulat al català.
El rodatge principal va començar el juliol de 2020 i es va allargar fins al març de 2021. Va tenir lloc a Espanya, als Països Baixos, a Tailàndia, a Filipines i a Moscou.

## Referències

* ↑ Режиссёр «Бригады» и «Т-34» снимет фильм о легендарных шахматистах
* ↑ Исторические ляпы фильма «Чемпион мира». Что не так в новом российском кино о шахматах // championat.com, December 31, 2021
* ↑ «El campió del món». Goita què fan, ara!. [Consulta: 3 setembre 2024].
* ↑ Начались съёмки спортивной драмы «Чемпион мира»
* ↑ Начались съёмки фильма о поединке между Карповым и Корчным
# Alain Vasseur

Alain Vasseur (Cappelle-la-Grande, 1 d'abril de 1948) va ser un ciclista francès, que fou professional entre 1969 i 1974. El seu principal èxit esportiu fou una victòria d'etapa al Tour de França de 1970.
És germà de Sylvain Vasseur, i pare de Cédric Vasseur i Loïc Vasseur, tots ciclistes.

## Palmarès

* 1968
** 1r a la París-Roubaix sub-23
** Vencedor de 2 etapes del Tour de l'Avenir
* 1969
** 1r als Quatre dies de Dunkerque
** 1r al GP Menton
** Vencedor d'una etapa del Tour del Nord
* 1970
** Vencedor d'una etapa del Tour de França
* 1972
** Vencedor d'una etapa de l'Etoile des Espoirs

### Resultats al Tour de França

* 1970. 40è de la classificació general. Vencedor d'una etapa
* 1971. 65è de la classificació general
* 1974. 81è de la classificació general

## Enllaços externs

* Fitxa d'Alain Vasseur a sitiodeciclismo.net